Document ID: /roh_data/filtered/fineweb-2-filterrobots_roh.jsonl.gz/42812

In cas d'urgenza è ina situaziun fitg privlusa. En la gronda part dals ospitals datti ina staziun d'urgenza ch'è averta di e notg. Ella è però previsa per cas gravants.
Sch'i dat in cas d'urgenza cun in uman (p.ex. in accident) en Vossa vischinanza, è l'emprim agid la chaussa la pli impurtanta. En quest connex ston vegnir garantidas las funcziuns vitalas dal corp sco la schientscha, la respiraziun u la circulaziun. Tge ch'ins sto far precis, po vegnir emprendì en in curs.
Numers d'urgenza per la Svizra (cuntanschiblas durant 24 uras al di)
Voss telefon vegn prendì encunter d'in manader da l'acziun scolà. Tut tenor il problem vegnan alarmadas tut las organisaziuns d'agid necessarias (servetsch da salvament, medi da servetsch, helicopter da salvament, polizia e/u pumpiers).
Il numer da telefon 144 u 112 po vegnir tschernì gratuitamain e senza preselecziun sin telefons publics, sin telefons da la rait fixa sco er sin telefons mobils.
Las suandantas infurmaziuns èn impurtantas per la centrala d'alarm:
Terminai il discurs pir cur ch'il manader da l'acziun ha confermà ch'el inizieschia las mesiras correspundentas.